În octombrie 1860, slăbit în urma Revoluției din 1848 și a bătăliilor de la Königgrätz, și Solferino, Imperiul Austriac a trecut de la absolutism la un sistem de guvernare constituțional și s-a avut în vedere descentralizarea prin federalizare, fiecare țară și provincie din imperiu putând avea parlament propriu și limbă oficială proprie. În acest context, în 1860 Comitatul Zarand a fost anexat administrației de la Buda, iar în martie 1861 a fost reorganizat, cu centrul administrativ la Baia de Criș, unde comite suprem a fost numit încă din 27 ianuarie Ioan Pipoș.